section_heading: Odlazak u mirovinu i aktivizam
paragraph_text: Usprkos tome što je već bio odvjetnik u mirovini, te je zagazio u deveto desetljeće života, nastavio je s angažmanom u građanskim inicijativama. Prilikom demonstracija građanskog neposluha, 15. srpnja 2010.godine, zbog višegodišnjeg neslaganja oko izvođenja radova koje je tvrtka u vlasnistvu hrvatskog poduzetnika Tomislava Horvatinčića vršila uslijed izgradnje i prenamjene postojeće javne infrastrukture te gradnje poslovno-stambenog Centra Cvjetni u Varšavskoj ulici u Zagrebu godine, Budak je smatrajući kako se radi o pogodovanju privatnim interesima, nauštrb javnih, pridružio okupljenim prosvjednicima s kojima je stajao na pješačkom prijelazu u Gudulićevoj ulici i pružao pasivan otpor.http://www.index.hr/vijesti/clanak/odvjetnik-pravnik-humanist-i-aktivist-za-ljudska-slobodan-budak-pokopan-na-mirogoju-/614705.aspx Preuzeto 17. svibnja 2012. Tada je bilo još nekoliko uhićenja zbog ometanja radova u Varšavskoj ulici, koje je na kraju osiguravala policija, te je bilo uhićeno ukupno više od stotinu građana koji su bili povezani s organizacijom prosvjeda. Među uhićenima su u tom slučaju bili i gradski zastupnik i sveučilišni profesor Josip Kregar, zastupnik u Gradskoj skupštini Jurica Meić i Dan Špicer, zatim vođe Prava na grad Urša Raukar i Teodor Celakoski uhićeni su još oko 5.30 sati ujutro, Tomislav Tomašević iz Zelene akcije oko 10 sati, te je bio uhićen i novinar riječkog Novog lista Branimir Zekić.<ref>